2)

cuirtear na hítimí seo a leanas leis: “Catagóir VIII – Ítimí ilghnéitheacha X.A.VIII.014 Córais canóna uisce le haghaidh smachtú círéibe nó slua-rialaithe, agus comhpháirteanna atá saindeartha lena n-aghaidh. Nóta: Áirítear ar chórais canóna uisce X.A.VIII.014, mar shampla: feithiclí nó stáisiúin sheasta atá feistithe le canóin uisce cianoibrithe atá deartha chun an t-oibreoir a chosaint ó chíréib lasmuigh le gnéithe amhail armúr, fuinneoga atá frithsheasmhach in aghaidh bloghta, scáileáin miotail, túsbharraí cosanta, nó boinn reatha éigeandála. Féadfar a áireamh ar chomhpháirteanna atá saindeartha le haghaidh canónacha uisce, mar shampla: buinní uisce gunna deice, caidéil, taiscumair, ceamaraí, agus soilse atá cruaite nó cosanta in aghaidh diúracán, crainn ardúcháin le haghaidh na n-ítimí sin, agus córais teilea-oibriúcháin le haghaidh na n-ítimí sin. X.A.VIII.015 Airm bhuailte um fhorfheidhmiú an dlí, lena n-áirítear súnna, bataí póilíní, bataí taobhláimhe, tonfaí, sjambokanna, agus fuipeanna. X.A.VIII.016 Clogaid agus sciatha póilíneachta; agus comhpháirteanna saindeartha, cé is moite díobh sin a shonraítear in LCM nó i Rialachán (AE) 2021/821. X.A.VIII.017 Gairis srianta um fhorfheidhmiú an dlí, lena n-áirítear geimhle cos, geimhle agus glais láimhe; seaicéid cheangail; stiúdghlais; criosanna turrainge; muinchillí turrainge; gairis srianta ilphointe amhail cathaoireacha srianta; agus comhpháirteanna agus gabhálais shaindeartha, cé is moite díobh sin a shonraítear in LCM nó i Rialachán (AE) 2021/821. Nóta: Tá feidhm ag X.A.VIII.017 maidir le gairis srianta a úsáidtear i ngníomhaíochtaí forfheidhmithe dlí. Níl feidhm aige maidir le feistí leighis atá feistithe chun gluaiseacht an othair a shrianadh le linn gnáthaimh leighis. Níl feidhm aige maidir le feistí lena ndéantar othair lagchuimhne a choinneáil i saoráidí leighis iomchuí. Níl feidhm aige maidir le trealamh sábháilteachta amhail criosanna sábhála nó suíocháin sábháilteachta gluaisteán leanaí. X.A.VIII.018 Trealamh, bogearraí, agus sonraí taiscéalaíochta ola agus gáis, mar a leanas (féach Liosta na nÍtimí a Rialaítear): a. Ní úsáidtear. b. Ítimí scoilte hiodrálacha, mar a leanas: 1. Bogearraí agus sonraí um scoilteadh hiodrálach a dhearadh agus a anailísiú; 2. “Própant” scoilte hiodrálaigh, “sreabhán fraiceála”, agus breiseáin cheimiceacha lena n-aghaidh; nó 3. Caidéil ardbhrú. Nóta Teicniúil: Ábhar soladach, gaineamh a chóireáiltear de ghnáth nó ábhair cheirmeacha de dhéantús an duine is ea ‘própant’, atá deartha chun scoilteadh hiodrálach ionduchtaithe a choinneáil oscailte, le linn nó tar éis cóireáil scoilte. Cuirtear é le ‘sreabhán fraiceála’ a d’fhéadfadh a bheith éagsúil i gcomhdhéanamh ag brath ar an gcineál scoilte a úsáidtear, agus is féidir leis a bheith bunaithe ar ghlóthach, cúr nó uisce sleamhain. X.A.VIII.019 Trealamh próiseála sonrach, mar a leanas (féach Liosta na nÍtimí a Rialaítear): a. Maighnéid fáinne; b. Ní úsáidtear. X.B.VIII.001 Trealamh próiseála sonrach, mar a leanas (féach Liosta na nÍtimí a Rialaítear): a. Teo-chealla; nó b. Boscaí lámhainní atá oiriúnach le húsáid le hábhair radaighníomhacha. X.D.VIII.004 “Bogearraí” atá saindeartha le haghaidh “forbairt”, “táirgeadh” nó “úsáid’ tráchtearraí a rialaítear le X.A.VIII.014. X.D.VIII.005 Bogearraí sonracha, mar a leanas (féach Liosta na nÍtimí a Rialaítear): a. Bogearraí le haghaidh ríomhanna/samhlú neodrónach; b. Bogearraí le haghaidh ríomhanna/samhlú iompair radaíochta; nó c. Bogearraí le haghaidh ríomhanna/samhaltú hidridinimiciúil. X.E.VIII.005 “Teicneolaíocht” atá “riachtanach” le haghaidh “forbairt” agus “táirgeadh” tráchtearraí atá faoi rialú X.A.VIII.014. X.E.VIII.006 “Teicneolaíocht” chun trealamh a rialaítear le X.A.VIII.017 “a fhorbairt” nó “a tháirgeadh” go heisiach. Catagóir IX – Ábhair Speisialta agus Trealamh Gaolmhar X.A.IX.001 Oibreáin cheimiceacha, lena n-áirítear foirmliú deorgháis ina bhfuil cion 1 % nó níos lú d’ortaclóraibeansalmalónainítríl (CS), nó 1 % nó níos lú de chlóraicéitifeanón (CN), seachas i gcoimeádáin aonair ag a bhfuil glanmheáchan de 20 g nó níos lú; piobar leachtach ach amháin nuair atá sé pacáistithe i gcoimeádáin aonair ag a bhfuil glanmheáchan de 85.05 g nó níos lú; buamaí deataigh; bladhmanna deataigh neamhghreannacha, ceanastair, gránáidí agus lánáin; agus earraí piriteicniúla eile ag a bhfuil dé-úsáid mhíleata agus tráchtála, agus comhpháirteanna atá saindeartha lena n-aghaidh, cé is moite díobh sin a shonraítear in LCM nó i Rialachán (AE) 2021/821. X.A.IX.002 Púdair, ruaimeanna, agus dúigh mhéarlorgaireachta. X.A.IX.003 Trealamh cosanta agus braite nach bhfuil saindeartha le haghaidh úsáid mhíleata agus nach rialaítear le 1A004 ná 2B351, mar a leanas (féach Liosta na nÍtimí a Rialaítear), agus comhpháirteanna nach bhfuil saindeartha le haghaidh úsáid mhíleata agus nach rialaítear le 1A004 ná 2B351 lena n-aghaidh: a. Dáileogmhéadair phearsanta chun faireachán a dhéanamh ar radaíocht; nó b. Trealamh atá teoranta de réir dearaidh nó feidhme chun cosaint a thabhairt in aghaidh guaiseacha a bhaineann go sonrach le tionscail shibhialta, amhail mianadóireacht, cairéalacht, talmhaíocht, cógaisíocht, míochaine, tréidliacht, comhshaol, bainistiú dramhaíola, nó don tionscal bia. Nóta: Ní rialaítear le X.A.IX.003 ítimí le haghaidh cosaint in aghaidh oibreáin cheimiceacha nó bhitheolaíocha ar earraí tomhaltais iad, atá pacáistithe lena miondíol nó chun úsáide pearsanta, nó táirgí leighis, amhail lámhainní scrúdaithe laitéise, lámhainní máinliachta laitéise, gallúnach díghalráin leachtach, cultacha máinliachta indiúscartha, gúnaí máinliachta, clúdaigh cos máinliachta, agus maisc mháinliachta. X.A.IX.004 Trealamh próiseála sonrach, cé is moite díobh sin a shonraítear in LCM nó i Rialachán (AE) 2021/821, mar a leanas (féach Liosta na nÍtimí a Rialaítear): a. Trealamh braite, faireacháin agus tomhais radaíochta, cé is moite díobh sin a shonraítear in LCM nó i Rialachán (AE) 2021/821; nó b. Trealamh braite radagrafaigh amhail tiontairí x-ghathanna, agus plátaí íomhánna fosfair stórála. X.B.IX.001 Trealamh próiseála sonrach, cé is moite díobh sin a shonraítear in LCM nó i Rialachán (AE) 2021/821, mar a leanas (féach Liosta na nÍtimí a Rialaítear): a. Cealla leictrealaíocha chun fluairín a tháirgeadh, cé is moite díobh sin a shonraítear in LCM nó i Rialachán (AE) 2021/821; b. Luasaire cáithníní; c. Crua-earraí/córais rialaithe an phróisis thionsclaíoch atá deartha le haghaidh tionscail chumhachta, cé is moite díobh sin a shonraítear in LCM nó i Rialachán (AE) 2021/821; nó e. Trealamh chun comhchodaigh struchtúracha, snáithíní, réamhthuiltí agus réamhfhoirmeacha a tháirgeadh. X.C.IX.004 Ábhair shnáithíneacha nó fhiliméadacha, nach rialaítear le 1C010 ná 1C210, le haghaidh úsáid i struchtúir “chomhchodacha” agus ag a bhfuil modal sonrach de 3.18 x 106 m nó níos mó agus ag a bhfuil neart teanntachta sonrach de 7.62 x 104 m nó níos mó. X.C.IX.005 “Vacsaíní”, “imdhíon-tocsainí”, “táirgí leighis”, “fearais dhiagnóiseacha agus tástála bia”, mar a leanas (féach Liosta na nÍtimí a Rialaítear): a. “Vacsaíní” ina bhfuil ítimí a rialaítear le 1C351, 1C353 nó 1C354 nó atá deartha lena n-úsáid in aghaidh ítimí a rialaítear le 1C351, 1C353 nó 1C354; b. “Imdhíon-tocsainí” ina bhfuil ítimí a rialaítear le 1C351.d; nó c. “Táirgí leighis” ina bhfuil aon cheann díobh seo a leanas: 1. “Tocsainí” a rialaítear le 1C351.d (seachas tocsainí botalanaim a rialaítear le 1C351.d.1, conatocsainí a rialaítear le 1C351.d.3, nó ítimí a rialaítear le haghaidh cúiseanna cogaíochta ceimiceacha faoi 1C351.d.4 nó.d.5); nó 2. Orgánaigh ghéinmhodhnaithe nó dúile géiniteacha a rialaítear le 1C353.a.3 (seachas iad siúd ina bhfuil tocsainí botalanaim nó ina bhfuil cód le haghaidh tocsainí botalanaim a rialaítear le 1C351.d.1 nó conatocsainí a rialaítear le 1C351.d.3); d. “Táirgí leighis” nach rialaítear le X.C.IX.005.c ina bhfuil aon cheann díobh seo a leanas: 1. Tocsainí botalanaim a rialaítear le 1C351.d.1; 2. Conatocsainí a rialaítear le 1C351.d.3; nó 3. Orgánaigh ghéinmhodhnaithe nó dúile géiniteacha a rialaítear le 1C353.a.3 ina bhfuil tocsainí botalanaim nó ina bhfuil cód le haghaidh tocsainí botalanaim a rialaítear le 1C351.d.1 nó conatocsainí a rialaítear le 1C351.d.3; nó e. “Feistis dhiagnóiseacha agus tástála bia” ina bhfuil ítimí a rialaítear le 1C351.d (seachas ítimí a rialaítear le haghaidh cúiseanna cogaíochta ceimiceacha faoi 1C351.d.4 nó.d.5). Nótaí Teicniúla: 1. Is éard is ‘táirgí leighis’ ann: (1) foirmlithe cógaisíochta atá deartha le haghaidh tástáil agus riar daoine (nó tréidliachta) i gcóireáil fadhbanna sláinte, (2) réamhphacáistithe lena ndáileadh mar tháirgí cliniciúla nó leighis, agus (3) arna bhformheas ag an nGníomhaireacht Leigheasra Eorpach (EMA) lena gcur ar an margadh mar tháirgí cliniciúla nó leighis nó lena n-úsáid mar thaighde ar dhrugaí nua. 2. Déantar ‘fearais dhiagnóiseacha agus tástála bia’ a fhorbairt, a phacáistiú agus a mhargú go sonrach chun críocha diagnóiseacha nó sláinte poiblí. Tocsainí bitheolaíocha in aon chumraíocht eile, lena n-áirítear bulc-lastais, nó le haghaidh úsáidí deiridh eile, rialaítear iad le 1C351. X.C.IX.006 Lánáin agus gairis tráchtála ina bhfuil ábhair fuinneamhachais, cé is moite díobh sin a shonraítear in LCM nó i Rialachán (AE) 2021/821, agus trífhluairíd nítrigine i staid ghásach (féach Liosta na nÍtimí a Rialaítear): a. Lánáin mhúnlaithe atá saindeartha le haghaidh oibríochtaí toibreacha ola, trí úsáid a bhaint as lánán amháin a fheidhmíonn ar feadh ais aonair, a tháirgeann poll tráth an mhadhmtha, agus 1. Ina bhfuil aon fhoirmliú de “ábhair rialaithe”; 2. Nach bhfuil ach líneáil chónúil ar chruth aonfhoirmeach acu, ina bhfuil uillinn eatarthu de 90 céim nó níos lú; 3. Ina bhfuil níos mó ná 0,010 kg, ach níos lú ná nó cothrom le 0.090 kg de “ábhair rialaithe”; agus 4. Ina bhfuil trastomhas nach mó ná 114,3 cm; b. Lánáin mhúnlaithe atá saindeartha le haghaidh oibríochtaí toibreacha ola ina bhfuil níos lú ná nó cothrom le 0,010 kg de “ábhair rialaithe”; c. Corda madhmtha nó feadáin turrainge ina bhfuil níos lú ná nó cothrom le 0.064 kg/m de “ábhair rialaithe”; d. Feistí cumhachta cartúis ina bhfuil níos lú ná nó cothrom le 0,70 kg de “ábhair rialaithe” san ábhar grodloiscthe; e. Maidhmitheoirí (leictreacha nó neamhleictreacha) agus cóimeálacha díobh, ina bhfuil níos lú ná nó cothrom le 0.01 kg de “ábhair rialaithe”; f. Adhainteoirí, ina bhfuil níos lú ná nó cothrom le 0.01 kg de “ábhair rialaithe”; g. Cartúis toibreacha ola, ina bhfuil níos lú ná nó cothrom le 0.015 kg de “ábhair fuinneamhachais” rialaithe; h. Treiseoirí teilgthe tráchtála nó brúite ina bhfuil níos lú ná nó cothrom le 1.0 kg de “ábhair rialaithe”; i. Sciodair agus eibleachtaí réamhdhéanta tráchtála ina bhfuil níos lú ná nó cothrom le 10.0 kg agus níos lú ná nó cothrom le 35 % de réir meáchain de “ábhair rialaithe” ML8; j. Gearrthóirí agus uirlisí gearrtha ina bhfuil níos lú ná nó cothrom le 3.5 kg de “ábhair rialaithe”; k. Feistí piriteicniúla nuair atá siad deartha go heisiach chun críocha tráchtála (e.g. stáitsí amharclainne, éifeachtaí speisialta léirithe scannán, agus taispeántais tinte ealaíne) agus ina bhfuil níos lú ná nó cothrom le 3.0 kg de “ábhair rialaithe”; l. Feistí agus lánáin phléascacha tráchtála eile nach rialaítear le X.C.IX.006.a go.k ina bhfuil níos lú ná nó cothrom le 1.0 kg de “ábhair rialaithe”; nó Nóta: Áirítear le X.C.IX.006.l gairis sábháilteachta mótarfheithiclí; córais mhúchta; cartúis le haghaidh gunnaí seamaithe; muirir phléascacha le haghaidh oibríochtaí talmhaíochta, ola agus gáis, earraí spóirt, mianadóireacht tráchtála, nó chun críocha oibreacha poiblí; agus feadáin mhoille a úsáidtear i gcóimeáil feistí pléascacha tráchtála. m. Trífhluairíd nítrigine (NF3) i staid ghásach. Nótaí: 1. Ciallaíonn ‘ábhair rialaithe’ ábhair fuinneamhachais rialaithe (féach 1C011, 1C111, 1C239 nó ML8). 2. Rialaítear trífhluairíd nítrigine, nuair nach bhfuil sí i staid ghásach, faoi ML8.d ag an LCM. X.C.IX.007 Meascáin nach rialaítear le 1C350 nó 1C450 ina bhfuil ceimiceáin a rialaítear le 1C350 nó 1C450 agus fearais leighis, anailíseacha, dhiagnóiseacha agus tástála bia nach rialaítear le 1C350 nó 1C450 ina bhfuil ceimiceáin a rialaítear le 1C350, mar a leanas (féach Liosta na nÍtimí a Rialaítear): a. Meascáin ina bhfuil na tiúchain seo a leanas de cheimiceáin réamhtheachtacha a rialaítear le 1C350: 1. Meascáin ina bhfuil 10 % nó níos lú, de réir meáchain, d’aon cheimiceán aonair i Sceideal 2 de CWC a rialaítear le 1C350; 2. Meascáin ina bhfuil níos lú ná 30 %, de réir meáchain, díobh seo a leanas: a. Aon cheimiceán aonair i Sceideal 3 de CWC a rialaítear le 1C350; nó b. Aon cheimiceán réamhtheachtach aonair, nach ceimiceach CWC é, a rialaítear le 1C350; b. Meascáin ina bhfuil na tiúchain seo a leanas de cheimiceáin thocsaineacha nó réamhtheachtacha a rialaítear le 1C450: 1. Meascáin ina bhfuil na tiúchain seo a leanas de cheimiceáin i Sceideal 2 de CWC a rialaítear le 1C450: a. Meascáin ina bhfuil 1 % nó níos lú, de réir meáchain, d’aon cheimiceán aonair i Sceideal 2 de CWC a rialaítear le 1C450.a.1 agus a.2 (i.e. meascáin ina bhfuil Amiton nó PFIB); nó b. Meascáin ina bhfuil 10 % nó níos lú, de réir meáchain, d’aon cheimiceán aonair i Sceideal 2 de CWC a rialaítear le 1C450.b.1, b.2, b.3, b.4, b.5, nó b.6; 2. Meascáin ina bhfuil níos lú ná 30 %, de réir meáchain, d’aon cheimiceán aonair i Sceideal 3 de CWC a rialaítear le 1C450.a.4, a.5., a.6., a.7, nó 1C450.b.8; c. “Feistis leighis, anailíseacha, dhiagnóiseacha agus tástála bia” ina bhfuil ceimiceáin réamhtheachtacha a rialaítear le 1C350 i méid nach mó ná 300 gram in aghaidh an cheimiceáin. Nóta Teicniúil: Chun críche na hiontrála seo, is éard is ‘fearais leighis, anailíseacha, diagnóiseacha agus tástála bia’ ann ábhair réamhphacáistithe de chomhdhéanamh sainithe a fhorbraítear, a phacáistítear agus a mhargaítear go sonrach chun críocha leighis, anailíseacha, diagnóiseacha nó sláinte poiblí. Maidir le himoibreáin athsholáthair le haghaidh na bhfearas leighis, anailíseach, diagnóiseach agus tástála bia a dtugtar tuairisc orthu in X.C.IX.007.c, rialaítear iad le 1C350 má tá ar a laghad ceann amháin de na ceimiceáin réamhtheachtacha a shainaithnítear san iontráil sin i dtiúchain arb ionann iad agus na leibhéil rialaithe do mheascáin a shonraítear in 1C350 nó ar mó iad ná sin. X.C.IX.008 Substaintí polaiméireacha neamhfhluairínithe, nach rialaítear le 1C008, mar a leanas (féach Liosta na nÍtimí a Rialaítear): a. Céatóin éitir pholairléineacha, mar a leanas: 1. Céatón éitir poiléitir (PEEK); 2. Céatón céatóin poiléitir (PEKK); 3. Céatón poiléitir (PEK); nó 4. Céatón céatóin éitir céatóin poiléitir (PEKEKK); b. Ní úsáidtear. X.C.IX.009 Ábhair shonracha, cé is moite díobh sin a shonraítear in LCM nó i Rialachán (AE) 2021/821, mar a leanas (féach Liosta na nÍtimí a Rialaítear): a. Cruach chruaite agus imthacaí gránacha beachtais cairbíde tungstain (trastomhas de 3 mm nó níos mó); b. pláta cruach dosmálta 304 agus 316, cé is moite díobh sin a shonraítear in LCM nó i Rialachán (AE) 2021/821; c. Pláta Monal; d. Fosfáit tríbhúitile (CAS 126-73-8); e. Aigéad nítreach (CAS 7697-37-2) i dtiúchain de 20 % de réir meáchain nó níos mó; f. Fluairín (CAS 7782-41-4); nó g. Radanúiclídí alfa-astaitheacha, cé is moite díobh sin a shonraítear in LCM nó i Rialachán (AE) 2021/821. X.C.IX.010 Polaimídí aramatacha (araimíd) nach rialaítear le 1C010, 1C210 nó X.C.IX.004, a chuirtear i láthair in aon cheann de na foirmeacha seo a leanas (féach Liosta na nÍtimí a Rialaítear): a. Foirmeacha príomhúla; b. Snáth filiméid nó aonfhiliméid; c. Barraigh filiméid; d. Caisirníní; e. Snáithíní stáplacha nó mionghearrtha; f. Fabraicí; g. Laíon nó flocais. X.C.IX.011 Nana-ábhair mar a leanas (féach Liosta na nÍtimí a Rialaítear): a. Nana-ábhair leathsheoltóra; b. Nana-ábhair chomhchodacha-bhunaithe; nó c. Aon cheann de na nana-ábhair charbónbhunaithe seo a leanas: 1. Nanafheadáin charbóin; 2. Nanashnáithíní carbóin; 3. Fullairéiní; 4. Graiféiní; nó 5. Oinniúin charbóin. Nótaí: Chun críoch X.C.IX.011, ciallaíonn nana-ábhar ábhar a chomhlíonann ceann amháin ar a laghad de na critéir seo a leanas: 1. Tá sé comhdhéanta de cháithníní ag a bhfuil toise seachtrach amháin nó níos mó sa raon méide 1 - 100 nm le haghaidh níos mó ná 1 % dá líon méid-dáileacháin; 2. Tá struchtúir inmheánacha nó dromchla aige ag a bhfuil toise amháin nó níos mó sa raon méide 1 - 100 nm; nó 3. Tá achar dromchla sonrach aige, de réir toirte, atá níos mó ná 60 m 2 /cm 3 , seachas ábhair atá comhdhéanta de cháithníní ag a bhfuil méid ar lú í ná 1 nm. X.D.IX.001 Bogearraí sonracha, cé is moite díobh sin a shonraítear in LCM nó i Rialachán (AE) 2021/821, mar a leanas (féach Liosta na nÍtimí a Rialaítear): a. Bogearraí atá saindeartha le haghaidh chrua-earraí/chórais rialaithe an phróisis thionsclaíoch a rialaítear le X.B.IX.001, cé is moite díobh sin a shonraítear in LCM nó i Rialachán (AE) 2021/821; nó b. Bogearraí atá saindeartha le haghaidh trealamh chun comhchodaigh struchtúracha, snáithíní, réamhthuiltí agus réamhfhoirmeacha a rialaítear le X.B.IX.001 a tháirgeadh, cé is moite díobh sin a shonraítear in LCM nó i Rialachán (AE) 2021/821. X.E.IX.001 “Teicneolaíocht” chun ábhair shnáithíneacha agus fhiliméadacha a rialaítear le X.C.IX.004 agus X.C.IX.010 “a fhorbairt”, “a tháirgeadh” nó “a úsáid’. X.E.IX.002 “Teicneolaíocht” chun nana-ábhair a rialaítear le X.C.IX.011 “a fhorbairt”, “a tháirgeadh” nó “a úsáid’. Catagóir X – Próiseáil ábhar X.A.X.001 Trealamh braite pléascán nó maidhmitheoirí, bunaithe ar bhulc agus ar rian araon, ina bhfuil gaireas uathoibrithe, nó teaglaim de ghairis le haghaidh cinnteoireacht uathoibrithe chun a bhrath an bhfuil cineálacha éagsúla pléascán, iarmhar pléascach nó maidhmitheoirí ann; agus comhpháirteanna, cé is moite díobh sin a shonraítear in LCM nó i Rialachán (AE) 2021/821: a. Trealamh braite pléascán le haghaidh “cinnteoireacht uathoibrithe” chun bulcphléascáin a bhrath agus a shainaithint trí úsáid a bhaint as teicnící X-gha (e.g. tomagrafaíocht ríofa, fuinneamh déach, nó scaipeadh comhleanúnach), teicnící núicléacha (e.g., anailís ar neodrón teirmeach, anailís ar mearneodrón bíge, speictreascópacht tarchurtha mearneodróin bíge, agus ionsú athshondais gáma), nó teicnící leictreamaighnéadacha (e.g. athshondas ceathairpholach agus tréleictriméadracht), ach gan a bheith teoranta dóibh sin amháin; b. Ní úsáidtear; c. Trealamh braite maidhmitheoirí le haghaidh cinnteoireacht uathoibrithe chun gairis tionscanta a bhrath agus a shainaithint (e.g. maidhmitheoirí, caipíní pléasctha) trí úsáid a bhaint as teicnící X-gha (e.g. fuinneamh déach nó tomagrafaíocht ríofa) nó as teicnící leictreamaighnéadacha, ach gan a bheith teoranta dóibh sin amháin. Nóta: Áirítear le trealamh braite pléascán nó madhmtha in X.A.X.001 trealamh chun daoine, doiciméid, bagáiste, earraí pearsanta eile, lasta agus/nó post a scagadh. Nótaí Teicniúla: 1. ‘Is éard atá i gceist le cinnteoireacht uathoibrithe cumas an trealaimh pléascáin nó maidhmitheoirí a bhrath ar leibhéal íogaireachta an deartha nó an oibreora atá roghnaithe agus aláram uathoibrithe a sholáthar nuair a bhraitear pléascáin nó maidhmitheoirí ag an leibhéal íogaireachta nó os a chionn. 2. Ní rialaítear leis an iontráil seo trealamh atá ag brath ar léirmhíniú an oibreora ar tháscairí amhail mapáil datha neamhorgánach/orgánach na n-ítimí atá á scanadh. 3. Áirítear le pléascáin agus maidhmitheoirí lánáin agus gairis tráchtála a rialaítear le X.C.VIII.004 agus X.C.IX.006 agus ábhair fuinneamhachais a rialaítear le 1C011, 1C111 agus 1C239. X.A.X.002 Trealamh braite nithe ceilte a oibríonn sa raon minicíochta ó 30 GHz go 3 000 GHz agus ag a bhfuil taifeach spásúil de 0.1 mrad (millearaidian) suas go dtí 1 mrad (millearaidian) agus an taifeach sin san áireamh, ag achar scóipe de 100 m; agus comhpháirteanna, cé is moite díobh sin a shonraítear in LCM nó i Rialachán (AE) 2021/821. Nóta: Áirítear le trealamh braite nithe ceilte trealamh chun daoine, doiciméid, bagáiste, earraí pearsanta eile, lasta agus/nó post a scagadh, ach gan a bheith teoranta don mhéid sin. Nóta Teicniúil: Is éard atá i gceist le raon na minicíochtaí an raon a mheastar de ghnáth mar na réigiúin minicíochtaí toinne milliméadair, toinne fo-mhilliméadair agus teiriheirts. X.A.X.003 Imthacaí agus córais imthacaí nach rialaítear le 2A001 (féach Liosta na nÍtimí a Rialaítear): a. Imthacaí gránacha nó imthacaí gránacha soladacha, ag a bhfuil lamháltais atá sonraithe ag an monaróir i gcomhréir le ABEC 7, ABEC 7P, nó ABEC 7T nó Aicme 4 de Chaighdeán ISO nó níos fearr (nó a gcoibhéisí) agus ag a bhfuil aon cheann de na saintréithe seo a leanas; 1. Monaraítear iad lena n-úsáid ag teochtaí oibriúcháin atá os cionn 573 K (300° C) trí ábhair speisialta a úsáid nó trí theaschóireáil speisialta; nó 2. Tá eilimintí bealaithe nó modhnuithe comhpháirteanna acu atá saindeartha, de réir shonraíochtaí an mhonaróra, chun go mbeidh na himthacaí in ann oibriú ag luasanna ar mó iad ná 2.3 milliún ”DN”; b. Imthacaí rollacha barrchaolaithe soladacha, ag a bhfuil lamháltais atá sonraithe ag an monaróir i gcomhréir le hAicme 00 (orlach) nó Aicme A (méadrach) ANSI/AFBMA nó níos fearr (nó a gcoibhéisí) agus ag a bhfuil ceachtar de na saintréithe seo a leanas; 1. Tá eilimintí bealaithe nó modhnuithe comhpháirteanna acu atá saindeartha, de réir shonraíochtaí an mhonaróra, chun go mbeidh na himthacaí in ann oibriú ag luasanna ar mó iad ná 2.3 milliún ”DN”; nó 2. Monaraítear iad lena n-úsáid ag teochtaí oibriúcháin faoi bhun 219 K (-54° C) nó os cionn 423 K (150° C); c. Imthaca scragaill gásbhealaithe a mhonaraítear lena n-úsáid ag teochtaí oibriúcháin de 561 K (288° C) nó níos airde agus ag a bhfuil acmhainn aonadlasta ar mó í ná 1 Mpa; d. Córais imthacaí mhaighnéadacha ghníomhacha; e. Imthacaí féinailínithe fabraiclíneáilte nó imthacaí sleamhnáin siurnail fabraiclíneáilte a mhonaraítear lena n-úsáid ag teochtaí oibriúcháin faoi bhun 219 K (-54° C) nó os cionn 423 K (150° C). Nótaí Teicniúla: 1. Is toradh é ‘DN’ ar thrastomhas cró an imthaca in mm agus ar threoluas rothlach an imthaca in rpm. 2. Áirítear le teochtaí oibriúcháin na teochtaí sin a fhaightear nuair a stopann inneall gástuirbín tar éis oibriú X.A.X.004 Píobánra, feistis agus comhlaí atá déanta as cóimhiotal copair-nicile dosmálta nó as cruach cóimhiotail eile, nó líneáilte leo, ina bhfuil 10 % nó níos mó de nicil agus/nó de chróimiam: a. Brúfheadán, píopa agus feistis ag a bhfuil trastomhas inmheánach arb ionann é agus 200 mm nó ar mó é ná sin, agus atá oiriúnach chun oibriú ag brúnna de 3.4 MPa nó níos mó; b. Comhlaí píopa ar fíor ina leith na saintréithe uile seo a leanas nach rialaítear le 2B350.g: 1. Tá cónasc píopamhéide acu ag a bhfuil trastomhas inmheánach arb ionann é agus 200 mm nó ar mó é ná sin; agus 2. Tá siad rátaithe ag 10.3 MPa nó níos mó. Nótaí: 1. Féach X.D.X.005 le haghaidh bogearraí le haghaidh ítimí a rialaítear faoin iontráil seo. 2. Féach 2E001 (‘forbairt’), 2E002 (‘táirgeadh’), agus X.E.X.003 (‘úsáid’) le haghaidh teicneolaíocht le haghaidh ítimí a rialaítear faoin iontráil seo. 3. Féach rialuithe gaolmhara 2A226, 2B350 agus X.B.X.010. X.A.X.005 Caidéil atá deartha chun miotail leáite a bhogadh le fórsaí leictreamaighnéadacha. Nótaí: 1. Féach X.D.X.005 le haghaidh bogearraí le haghaidh ítimí a rialaítear faoin iontráil seo. 2. Féach 2E001 (‘forbairt’), 2E002 (‘táirgeadh’), agus X.E.X.003 (‘úsáid’) le haghaidh teicneolaíocht le haghaidh ítimí a rialaítear faoin iontráil seo. 3. Caidéil lena n-úsáid in imoibreoirí leachtmhiotail fuaraithe, rialaitear iad le 0A001. X.A.X.006 “Gineadóirí leictreacha iniompartha” agus comhpháirteanna atá saindeartha. Nóta Teicniúil: ‘Gineadóirí leictreacha iniompartha’ — Tá na gineadóirí atá in X.A.X.006 iniompartha — 2 268 kg nó níos lú ar rothaí nó inaistrithe i dtrucail 2,5 tona gan ceanglas socraithe speisialta. X.A.X.007 Trealamh próiseála sonrach, seachas iad siúd a shonraítear in CML nó i Rialachán (AE) 2021/821, mar a leanas (féach Liosta na nÍtimí Rialaithe): a. Comhlaí séalaithe boilg; b. Ní úsáidtear. X.B.X.004 Aonaid rialaithe uimhriúil le haghaidh meaisín-uirlisí agus meaisín-uirlisí “a rialaítear go huimhriúil”, cé is moite díobh siúd a shonraítear in CML nó i Rialachán (AE) 2021/821 (féach an Liosta Ítimí Rialaithe): a. Aonaid “rialaithe uimhriúil” do mheaisín-uirlisí: 1. Ceithre ais idirshuíomhacha ar féidir iad a chomhordú go comhuaineach don rialú comhrianaithe; nó 2. Tá dhá cheann nó níos mó d’aiseanna idirshuíomhacha acu ar féidir iad a chomhordú go comhuaineach don rialú comhrianaithe agus tá incrimint íosta in-ríomhchláraithe acu ar fearr (ar lú) í ná 0,001 mm; 3. Aonaid “rialaithe uimhriúil” le haghaidh meaisín-uirlisí ag a bhfuil dhá ais, trí ais nó ceithre ais idirshuíomhacha ar féidir iad a chomhordú go comhuaineach don rialú comhrianaithe, agus iad in ann sonraí dearaidh ríomhchuidithe (DRC) a fháil go díreach (ar líne) agus a phróiseáil le haghaidh treoracha meaisín a ullmhú go hinmheánach; nó b. Cláir rialaithe gluaisne atá saindeartha do mheaisín-uirlisí agus ar fíor ina leith aon cheann díobh seo a leanas: 1. Idirshuíomh i níos mó ná ceithre ais; 2. An cumas próiseáil fíor-ama a dhéanamh ar shonraí chun conair na huirlise, an ráta fothaithe agus sonraí fearsaidí a mhodhnú, le linn na hoibríochta meaisínithe, trí aon cheann díobh seo a leanas: a. Ríomh agus modhnú uathoibríoch sonraí páirtchláir le haghaidh meaisínithe in dhá cheann nó níos mó d’aiseanna trí bhíthin timthriallta tomhais agus rochtain ar shonraí foinseacha; nó b. Rialú oiriúnaitheach ag a bhfuil níos mó ná athróg fhisiceach amháin arna tomhas agus arna próiseáil le samhail ríomhaireachta (straitéis) chun ceann amháin nó níos mó de na treoracha meaisínithe a athrú chun an próiseas a bharrfheabhsú; nó 3. An cumas sonraí DRC a fháil agus a phróiseáil chun treoracha meaisín a ullmhú go hinmheánach; c. Meaisín-uirlisí “rialaithe uimhriúil” ar féidir iad a fheistiú, de réir shonraíochtaí teicniúla an mhonaróra, le feistí leictreonacha chun comhrianú comhuaineach a rialú in dhá cheann nó níos mó d’aiseanna agus a bhfuil an dá shaintréith seo a leanas acu: 1. Dhá cheann d’aiseanna nó níos mó ná sin ar féidir iad a chomhordú go comhuaineach don rialú comhrianaithe; agus 2. Cruinnis aimsithe suímh de réir ISO 230/2 (2006), agus gach cúiteamh ar fáil: a. Níos fearr ná 15 μm ar feadh aon ais líneach (suí ar an iomlán) le haghaidh meaisíní meilte; b. Níos fearr ná 15 μm ar feadh aon ais líneach (suí ar an iomlán) le haghaidh meaisíní muilleála; nó c. Níos fearr ná 15 μm ar feadh aon ais líneach (suí ar an iomlán) le haghaidh meaisíní deilte; nó d. Meaisín-uirlisí, mar a leanas, chun miotail, ceirmigh nó comhchodaigh a bhaint nó a ghearradh, ar féidir, de réir shonraíochtaí teicniúla an mhonaróra, feistí leictreonacha a fheistiú orthu le haghaidh comhrianú comhuaineach a rialú in dhá cheann nó níos mó d’aiseanna: 1. Meaisín-uirlisí deilte, meilte, muilleála nó aon chomhcheangal díobh sin, a bhfuil dhá cheann nó níos mó d’aiseanna acu ar féidir iad a chomhordú go comhuaineach chun comhrianú a rialú agus ar fíor ina leith aon cheann de na saintréithe seo a leanas: a. “Fearsaid claoine” amháin nó níos mó ná sin; Nóta: Ní bhaineann X.B.X.004.d.1.a. ach le meaisín-uirlisí meilte nó muilleála amháin. b. “Ceamáil” (díláithriú aise) in aon rothlú amháin den fhearsaid ar lú (níos fearr) é ná léamh táscaire iomlán (TIR) 0.0006 mm; Nóta: Ní bhaineann X.B.X.004.d.1.b. ach le meaisín-uirlisí deilte amháin. c. “Díláithriú gathach” in aon rothlú amháin den fhearsaid ar lú (níos fearr) é ná léamh táscaire iomlán (TIR) 0.0006 mm; nó d. Tá na “cruinnis aimsithe suímh”, agus gach cúiteamh atá ar fáil, níos lú (níos fearr) ná: 0,001° ar aon ais rothlach; 2. Meaisíní díluchtaithe leictreacha (EDM) den chineál fotha sreinge a bhfuil cúig ais nó níos mó acu ar féidir iad a chomhordú go comhuaineach le haghaidh rialú comhrianaithe. X.B.X.005 Meaisín-uirlisí nach rialaítear go huimhriúil le haghaidh dromchlaí ardchaighdeáin optúla a ghiniúint, (féach Liosta na nÍtimí Rialaithe) agus comhpháirteanna a dheartar go speisialta ina leith: a. Meaisíní deilte lena n-úsáidtear uirlis gearrtha aonphointe agus ar fíor ina leith gach ceann díobh seo a leanas: 1. Tá cruinneas aimsithe suímh sleamhnáin acu ar lú (níos fearr) é ná 0.0005 mm in aghaidh gach 300 mm den taisteal; 2. Tá in-atrialltacht suímh sleamhnáin déthreoch acu ar lú (níos fearr) é ná 0,00025 mm in aghaidh gach 300 mm den taisteal; 3. Is lú (níos fearr) “díláithriú gathach” agus “ceamáil” na fearsaide ná 0,0004 mm (TIR); 4. Is lú (níos fearr) diall uilleach ghluaiseacht an tsleamhnaithe (luascáil, claonadh agus rolladh) ná 2 shoicind den stua, TIR, thar thaisteal iomlán; agus 5. Ingearacht sleamhnáin ar lú (níos fearr) é ná 0,001 mm in aghaidh gach 300 mm den taisteal; Nóta Teicniúil: Is éard atá in in-atrialltacht suímh sleamhnáin dhéthreoch (R) d’ais uasluach in-atrialltachta an tsuí ag aon suíomh ar feadh na haise nó timpeall na haise a chinntear trí úsáid a bhaint as an nós imeachta agus faoi na coinníollacha atá sonraithe i gcuid 2.11 de ISO 230/2: 1988. b. Meaisíní eangúcháin ar fíor ina leith na saintréithe uile seo a leanas: 1. Is lú (níos fearr) ná 0,0004 mm TIR “díláithriú gathach” agus “ceamáil” na fearsaide; agus 2. Is lú (níos fearr) diall uilleach ghluaiseacht an tsleamhnaithe (luascáil, claonadh agus rolladh) ná 2 shoicind den stua, TIR, thar thaisteal iomlán. X.B.X.006 Meaisínre déanta agus/nó bailchríche giaranna nach rialaítear le 2B003 atá in ann giaranna a tháirgeadh go leibhéal cáilíochta ar fearr é ná AGMA 11. X.B.X.007 Córais nó trealamh iniúchta nó tomhaiste toisí nach rialaítear le 2B006 ná 2B206, mar a leanas (féach Liosta na nÍtimí Rialaithe): a. Meaisíní iniúchta toisí de láimh, ar fíor ina leith an dá shaintréith seo a leanas: 1. Tá dhá cheann nó níos mó d’aiseanna acu; agus 2. Neamhchinnteacht tomhais arb ionann í agus (3 + F/300) μm nó ar lú (níos fearr) ná sin í in aon ais (is é F an fad arna thomhas ina mm). X.B.X.008 “Róbait” nach rialaítear le 2B007 nó 2B207 a bhfuil ar a gcumas faisnéis aiseolais a úsáid i bpróiseáil fíor-ama ó bhraiteoir amháin nó níos mó chun ríomhchláir a ghiniúint nó a mhodhnú nó sonraí uimhriúla ríomhchlár a ghiniúint nó a mhodhnú. X.B.X.009 Cóimeálacha, cláir chiorcad nó ionsáiteáin atá saindeartha do mheaisín-uirlisí a rialaítear le X.B.X.004, nó do threalamh a rialaítear le X.B.X.006, X.B.X.007 nó X.B.X.008: a. Cóimeálacha fearsaidí arb é atá iontu fearsaidí agus imthacaí mar chóimeáil íosta, agus gluaisne aise ghathach (“díláithriú gathach”) nó aiseach (“ceamáil) acu in aon rothlú amháin den fhearsaid ar lú (níos fearr) í ná léamh táscaire iomlán (TIR) 0,0006 mm; b. Ionsáiteáin uirlisí gearrtha diamantphointe aonair, ar fíor ina leith gach ceann de na saintréithe a leanas: 1. Faobhar uirlise saor ó shlisíní agus gan cháim fiú agus é formhéadaithe 400 uair i ngach treo; 2. Ga gearrtha ó 0,1 go 5 mm go huile; agus 3. Is lú (níos fearr) ná 0,002 mm TIR an ga gearrtha ó thaobh mhíchruinneas an gha de. c. Cláir chiorcad phriontáilte a shaindeartar agus a bhfuil comhpháirteanna feistithe iontu a bhfuil ar a gcumas aonaid “rialaithe uimhriúil”, meaisín-uirlisí nó feistí aisfhotha a uasghrádú, de réir shonraíochtaí an mhonaróra, chuig na leibhéil a shonraítear in X.B.X.004, X.B.X.006, X.B.X.007, X.B.X.008, nó X.B.X.009. Nóta Teicniúil: Ní rialaítear leis an iontráil seo córais thrasnamhéadair tomhais, gan aisfhothú iata ná aisfhothú lúb oscailte, ina bhfuil léasar chun earráidí gluaisne sleamhnáin a thomhas i meaisín-uirlisí, i meaisíní iniúchta toisí, nó i dtrealamh comhchosúil. X.B.X.010 Trealamh próiseála sonrach, seachas iad siúd a shonraítear in CML nó i Rialachán (AE) 2021/821, mar a leanas (féach Liosta na nEarraí Rialaithe): a. Preasanna iseastatacha, cé is moite díobh siúd a shonraítear in CML nó i Rialachán (AE) 2021/821; b. Trealamh monaraithe boilg, lena n-áirítear trealamh foirmithe hiodrálaigh agus díslí foirmithe boilg; c. Meaisíní táthúcháin léasair; d. Táthairí MIG; e. Táthairí leictreonléis; f. Trealamh Monal, lena n-áirítear comhlaí, píobánra, umair agus soithí; g. 304 agus 316 chomhla cruach dosmálta, píobánra, umair agus soithí; Nóta: Meastar gur cuid de phíobánra iad feistis chun críocha X.B.X.010.g. h. Trealamh mianadóireachta agus druileála, mar a leanas: 1. Trealamh tollta mór atá in ann poill ar mó iad ná 61cm ar trastomhas a dhruileáil; 2. Trealamh mór cré-ghluaiseachta a úsáidtear sa tionscal mianadóireachta; i. Trealamh leictreaphlátála atá deartha chun páirteanna a bhratú le nicil nó alúmanam; j. Caidéil atá deartha le haghaidh seirbhís thionsclaíoch agus lena n-úsáid le mótar leictreach de 5 each-chumhacht nó níos mó; k. Comhlaí folúis, píobánra, feirí, gaiscéid agus trealamh gaolmhar a shaindeartar lena n-úsáid i seirbhís ardfholúis, cé is moite díobh siúd a shonraítear in CML nó i Rialachán (AE) 2021/821; l. Meaisíní foirmithe guairne agus sreafa , cé is moite díobh siúd a shonraítear in CML nó i Rialachán (AE) 2021/821; m. Meaisíní ilphlánacha lártheifeacha cothromaithe, cé is moite díobh siúd a shonraítear in CML nó i Rialachán (AE) 2021/821; n. Pláta cruach dhosmálta ástainíteach, comhlaí, píobánra, umair agus soithí. X.D.X.001 “Bogearraí” atá saindeartha nó sainmhodhnaithe chun trealamh a rialaítear le X.A.X.001 “a fhorbairt”, “a tháirgeadh” nó “a úsáid’. X.D.X.002 “Bogearraí” atá “riachtanach” chun trealamh braite réad ceilte a rialaítear le X.A.X.002 “a fhorbairt”, “a tháirgeadh” nó “a úsáid’. X.D.X.003 “Bogearraí” atá saindeartha le haghaidh trealamh a rialaítear le X.B.X.004, X.B.X.006, nó X.B.X.007, X.B.X.008, agus X.B.X.009 “a fhorbairt”, “a tháirgeadh” nó “a úsáid’. X.D.X.004 “Bogearraí” sonracha, mar a leanas (féach Liosta na nÍtimí Rialaithe): a. “Bogearraí” chun rialú oiriúnaitheach a sholáthar agus ar fíor ina leith an dá thréith seo a leanas: 1. I gcás aonaid mhonaraíochta sholúbtha (FMUanna); agus 2. Tá ar a gcumas cláir nó sonraí a ghiniúint nó a mhodhnú, i bpróiseáil fíor-ama, trí úsáid a bhaint as na comharthaí a fhaightear go comhuaineach trí bhíthin dhá theicníc braite ar a laghad, amhail: a. Fís an mheaisín (raonáil optúil); b. Íomháú infridhearg; c. Íomháú fuaimiúil (raonáil fuaimiúil); d. Tomhas tadhlach; e. Suí támhúil; f. Tomhas fórsa; agus g. Tomhas casmhóiminte. Nóta: Ní rialaítear le X.D.X.004.a ‘bogearraí’ nach ndéanann ach athsceidealú ar threalamh lena mbaineann feidhm chomhionann laistigh ‘d’aonaid mhonaraíochta sholúbtha’ trí pháirtchláir réamhstóráilte agus straitéis réamhstóráilte a úsáid le haghaidh na páirtchláir a dháileadh. b. Ní úsáidtear. X.D.X.005 “Bogearraí” atá saindeartha nó sainmhodhnaithe chun trealamh a rialaítear le X.A.X.004 nó X.A.X.005 “a fhorbairt”, “a tháirgeadh” nó “a úsáid’. Nóta: Féach 2E001 (‘forbairt’) maidir le ‘teicneolaíocht’ maidir le ‘bogearraí’ a rialaítear faoin iontráil seo. X.D.X.006 “Bogearraí” atá saindeartha nó sainmhodhnaithe chun gineadóirí leictreacha iniompartha a rialaítear le X.A.X.006 “a fhorbairt”, “a tháirgeadh” nó “a úsáid’. X.E.X.001 “Teicneolaíocht” atá “riachtanach” chun trealamh atá rialaithe ag X.A.X.002 “a fhorbairt”, “a tháirgeadh” nó “a úsáid’ nó atá riachtanach chun “bogearraí” a rialaítear le X.D.X.002 “a fhorbairt”. Nóta: Féach X.A.X.002 agus X.D.X.002 maidir le rialuithe gaolmhara tráchtearraí agus bogearraí. X.E.X.002 “Teicneolaíocht” chun trealamh a rialaítear le X.B.X.004, X.B.X.006, X.B.X.007, nó X.B.X.008 a “úsáid’. X.E.X.003 “Teicneolaíocht” de réir an Nóta Ghinearálta maidir le Teicneolaíocht chun trealamh a rialaítear le X.A.X.004 nó X.A.X.005 “a úsáid’. X.E.X.004 “Teicneolaíocht” chun gineadóirí leictreacha iniompartha a rialaítear le X.A.X.006 a “úsáid’.”.